Missatge: El jutge del Suprem Martín Pallín diu que la Catalunya de l'Estatut no encaixa en la Constitució  Sovint el tercer poder les deixa caure. Aquest és el cas del magistrat del Tribunal Suprem, José Antonio Martín Pallín (A Coruña, 1936), que si bé és jutge emèrit encara continua en actiu a l'alta cort. Segons aquest jutge si el Tribunal Constitucional acaba retallant l'Estatut de Catalunya, "no serà amb intenció de causar-li un greuge". "Simplement és que potser és té una concepció de l'estat de les autonomies que no encaixa en la Constitució, i el que s'ha de fer és ajustar-se a la Constitució".  Tot i que el magistrat no es pronuncia sobre la constitucionalitat, o no, del text legal català, considera que la Constitució "no és un fòssil" i que es podria acabar adaptant a la voluntat del poble. "Es pot obrir el camí" de la reforma, "no hi ha res rígid", rebla Martín Pallín. Sigui quina sigui la sentència final, Martín Pallín creu que el TC "no serà tan taxatiu com per dir que no a la totalitat del text, si no que hi ha molts matisos". El magistrat considera que una solució per evitar aquestes polèmiques seria que hi hagués la possibilitat que el Tribunal Constitucional digués si un text és constitucional o no abans que hi hagués consultes populars. Això, però, "no està previst a la llei", diu el jutge.
Emocions: no emotion

Resposta: La meva opinió sempre ha estat que, efectivament, el text que està en mans del suprem no ho és de constitucional. La carta magna espanyola estableix clarament que l'única nació és l'espanyola. Per tant, el principi de bilateralitat, l'obligació de saber català i els símbols nacionals catalans estan fora de la legalitat espanyola perquè presuposen que hi ha un subjecte de sobirania diferent de la nació espanyola. Jo ho sé, els polítics ho saben i els jutges ho saben. Cal començar a plantejar les coses tal i com són: El reconeixement de Catalunya com a nació està fora de l'actual ordre jurídic espanyol. Per tant, o ens el saltem o acceptem ser una autonomia més. Així de senzill.
Emocions: anticipation, sadness